++++

ΑΠΟΦΑΣΗ ΤΗΣ ΕΠΙΤΡΟΠΗΣ περί της συστάσεως Συμβουλευτικής Αμπελοοινικής Επιτροπής

Η ΕΠΙΤΡΟΠΗ ΤΗΣ ΕΥΡΩΠΑΙΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ ,

Εκτιμώντας :

ότι στο σημείο V του τελικού της ψηφίσματος η γεωργική σύνοδος των Κρατών Μελών που συνήλθε στη Stresa από 3ης έως 12ης Ιουλίου 1958 , διαπίστωσε με ικανοποίηση " την εκφρασθείσα από την Επιτροπή πρόθεση να διατηρήσει με ... τις επαγγελματικές οργανώσεις μία στενή και συνεχή συνεργασία , ιδίως για την εκτέλεση των καθηκόντων που προβλέπονται στο ψήφισμα αυτό "

ότι , στη γνώμη της , της 6ης Μαϊου 1960 , η Οικονομική και Κοινωνική Επιτροπή ζήτησε από την Επιτροπή " να συνενώσει τις ενδιαφερόμενες οργανώσεις των παραγωγών , των εμπόρων και των μισθωτών και τους καταναλωτές στο επίπεδο της Ευρωπαϊκής Οικονομικής Κοινότητος σε μία Συμβουλευτική Επιτροπή , για τη λειτουργία καθ ' ενός από αυτά τα γραφεία και τα ταμεία "

ότι συμφέρει στην Επιτροπή να συγκεντρώνει τις γνώμες των επαγγελματικών κύκλων και των καταναλωτών επί των προβλημάτων που προκύπτουν από τη βαθμιαία εγκαθίδρυση μιας κοινής οργανώσεως της αμπελοοινικής αγοράς

ότι όλα τα επαγγέλματα που ενδιαφέρονται άμεσα για τη εφαρμογή αυτής της κοινής οργανώσεως της αγοράς , καθώς και οι καταναλωτές , οφείλουν να είναι σε θέση να συμμετάσχουν στη επεξεργασία των γνωμών που ζητούνται από την Επιτροπή

ότι οι επαγγελματικές ενώσεις της γεωργίας , καθώς και οι ομάδες των καταναλωτών των Κρατών Μελών , έχουν ιδρύσει οργανώσεις σε Κοινοτικό επίπεδο ,

ΑΠΟΦΑΣΙΖΕΙ :

Άρθρο 1

1 . Συνιστάται παρά τη Επιτροπή Συμβουλευτική Αμπελοοινική Επιτροπή στο εξής καλουμένη " επιτροπή "

2 . Στους κόλπους της επιτροπής εκπροσωπούνται παραγωγοί γεωργοί , γεωργικοί συνεταιρισμοί , γεωργικές βιομηχανίες και βιομηχανίες τροφίμων , έμπoροι γεωργικών προϊόντων και τροφίμων , εργαζόμενοι στο γεωργικό τομέα και στον τομέα τροφίμων καθώς και οι καταναλωτές .

Άρθρο 2

Η επιτροπή δύναται να συμβουλεύεται την Επιτροπή για όλα τα προβλήματα τα σχετικά με την εφαρμογή του κανονισμού αριθ . 24 του Συμβουλίου περί της προοδευτικής εγκαθιδρύσεως κοινής οργανώσεως της αμπελοοινικής αγοράς και ιδίως για τα μέτρα τα οποία η Επιτροπή πρέπει να λαμβάνει στα πλαίσια του κανονισμού αυτού .

Ο πρόεδρος της επιτροπής δύναται να υποδεικνύει στην Επιτροπή τη σκοπιμότητα οπως συμβουλεύεται την επιτροπή για θέμα που υπάγεται στην αρμοδιότητά της και για το οποίο δεν ζητήθηκε η γνώμη της . Πράττει τούτο κυρίως μετά από αίτηση μιας των εκπροσωπουμένων οικονομικών κατηγοριών .

Άρθρο 3

1 . Η επιτροπή περιλαμβάνει δώδεκα κύρια μέλη και ισάριθμα αναπληρωματικά .

2 . Οι έδρες κατανέμονται ως εξής :

τέσσερεις στους αμπελουργούς ,

δύο στους οινοποιητικούς συνεταιρισμούς και στα συνεταιρικά οινοποιεία ,

δύο στους οινεμπόρους ,

μία στις οινοποιητικές βιομηχανίες ,

δύο στους εργάτες , από τις οποίες :

μία στους γεωργικούς εργάτες ,

μία στους εργάτες τροφίμων

μία στους καταναλωτές .

Άρθρο 4

1 . Τα τακτικά μέλη της Επιτροπής διορίζονται από την Επιτροπή μετά από πρόταση των πλέον αντιπροσωπευτικών επαγγελματικών οργανώσεων ή των καταναλωτών των οποίων οι δραστηριότητες εμπίπτουν στα πλαίσια της κοινής οργανώσεως της αμπελοοινικής αγοράς και που έχουν συσταθεί σε κοινοτικό επίπεδο . Για κάθε μία από τις προς πλήρωση έδρες , οι οργανώσεις αυτές προτείνουν δύο υποψηφίους διαφορετικής εθνικότητος .

Τα αναπληρωματικά μέλη διορίζονται υπό τους αυτούς όρους και κατά την ίδια διαδικασία με τα τακτικά μέλη .

2 . Η θητεία μέλους της επιτροπής διαρκεί ένα χρόνο κατά τη διάρκεια των τριών πρώτων ετών και ακολούθως διαρκεί τρία χρόνια . Αυτή ανανεούται . Για τα εκτελούμενα καθήκοντα δεν χορηγείται αμοιβή .

3 . Ο κατάλογος των μελών δημοσιεύεται για ενημέρωση από την Επιτροπή στην Επίσημη Εφημερίδα των Ευρωπαϊκών Κοινοτήτων .

Άρθρο 5

Μετά από αίτηση μιας από τις εκπροσωπούμενες οικονομικές κατηγορίες , ο πρόεδρος δύναται να καλεί εκπρόσωπο του κεντρικού οργανισμού από τον οποίο εξαρτάται η κατηγορία αυτή , να παραστεί στις συνεδριάσεις . Δύναται επίσης να απαιτήσει την παρουσία , ως εμπειρογνώμονος , κάθε προσώπου που έχει ειδική αρμοδιότητα για ένα από τα θέματα που είναι εγγεγραμμένα στην ημερήσια διάταξη .

Οι εμπειρογνώμονες συμμετέχουν στις συζητήσεις μόνο για το θέμα που δικαιολογεί την παρουσία τους .

Άρθρο 6

Οι εκπρόσωποι των ενδιαφερομένων υπηρεσιών της Επιτροπής έχουν το δικαίωμα να παρίστανται στις συνεδριάσεις της επιτροπής .

Άρθρο 7

1 . Η επιτροπή εκλέγει κάθε έτος κατά τη διάρκεια των τριών πρώτων ετών , εν συνεχεία δε κάθε τριετία , έναν πρόεδρο και δύο αντιπροέδρους . Η εκλογή γίνεται με πλειοψηφία των δύο τρίτων των παρόντων τακτικών μελών .

2 . Η επιτροπή συνέρχεται στην έδρα της Επιτροπής μετά από πρόσκληση αυτής .

Οι υπηρεσίες της Επιτροπής ( Γενική Διεύθυνση Γεωργίας ) εξασφαλίζουν τη γραμματεία της επιτροπής .

Άρθρο 8

Οι αποφάσεις της επιτροπής αναφέρονται σε διατύπωση γνώμης πάνω σε θέματα που έχουν συνταχθεί από την Επιτροπή . Για τις αποφάσεις δεν ακολουθεί ψηφοφορία .

Οι γνώμες που εκφέρονται από καθεμία από τις εκπροσωπούμενες οικονομικές κατηγορίες , εμφαίνονται σε πρακτικά αποφάσεων που διαβιβάζονται στην Επιτροπή .

Σε περίπτωση που η αιτηθείσα γνώμη ελήφθη από την επιτροπή ομόφωνα , η τελευταία συντάσσει κοινά συμπεράσματα τα οποία επισυνάπτονται στα πρακτικά .

Τα αποτελέσματα των συζητήσεων της επιτροπής κοινοποιούνται από την Επιτροπή στο Συμβούλιο ή στην επιτροπή διαχειρίσεως μετά από αίτηση των τελευταίων .

Άρθρο 9

Με την επιφύλαξη των διατάξεων του αρθρου 214 της συνθήκης , τα μέλη της επιτροπής υποχρεούνται να μη αποκαλύψουν πληροφορίες για τις οποίες ελάβαν γνώση από τις εργασίες της επιτροπής , εφ ' όσον η Επιτροπή πληροφορεί αυτά οτι η γνώμη που ζητήθηκε αφορά θέμα εμπιστευτικού χαρακτήρα .

Στην περίπτωση αυτή , μόνον τα μέλη της επιτροπής και οι εκπρόσωποι των υπηρεσιών της Επιτροπής συμμετέχουν στις συνεδριάσεις .

Άρθρο 10

Η παρούσα απόφαση δύναται να αναθεωρηθεί από την Επιτροπή , ανάλογα με την κτηθείσα πείρα .

Εγινε στις Βρυξέλλες , στις 18 Ιουλίου 1962 .

Για την Επιτροπή

Ο Πρόεδρος

W . HALLSTEIN